ELŐTERJESZTÉS

**A Bűnmegelőzési, Közbiztonsági és Közrendvédelmi Bizottság**

**2018. június 19-i ülésére**

**Javaslat a közterület-megfigyelő kamerarendszer bővítésére**

Tájékoztatom a Tisztelt Bizottságot, hogy a Szombathelyi Erdészeti Zrt. tulajdonában és kezelésében lévő szombathelyi Parkerdő buszfordulójában lévő szalonnasütő helyen és annak környékén az elmúlt időszakban rendszeressé vált az illegális szemétlerakás.

Ennek megelőzése és megakadályozása, valamint szankcionálása érdekében a Szombathelyi Erdészeti Zrt. vezérigazgatója kérelemmel fordult Szombathely Megyei Jogú Város Polgármesteréhez, amelyben kérte a Szombathelyi Erdészeti Zrt. által kiépítendő
1 db 360 fokban forgatható, éjjellátó, zoomolható, hangszóróval ellátott térfigyelő kamera kihelyezéséhez és a városi térfigyelő kamerarendszerbe való bekötéséhez hozzájárulását adja meg. (A Szombathelyi Erdészeti Zrt. vezérigazgatójának levele jelen előterjesztés mellékletét képezi.)

A kamera kihelyezését Szombathely Megyei Jogú Város Önkormányzata, valamint Szombathely Megyei Jogú Város Közterület-felügyelete a Szombathelyi Erdészeti Zrt. munkatársaival szakmai szempontok figyelembe vételével megvizsgálta, amely alapján javasolja a megvalósítást.

A kamera beszerzésének, a kamerapont kiépítésének, a Közterület-felügyelethez történő adatátviteli hálózat kiépítésének, a kamerapont üzemeltetésének, karbantartásának és javításának költségét a Szombathelyi Erdészeti Zrt. vállalja, így a beruházás az Önkormányzat és a Közterület-felügyelet részéről semmilyen pénzügyi forrást nem igényel. A műszaki megvalósítást a Szombathelyi Erdészeti Zrt. az Önkormányzat és a Közterület- felügyelet bevonásával hajtja végre.

Az így kiépítésre kerülő kamerapontot a Szombathelyi Erdészeti Zrt. a tulajdonjog fenntartása mellett üzemeltetésre az Önkormányzat és a Közterület-felügyelet részére kívánja átadni. A rendszer műszaki üzemeltetésével kapcsolatos feladatokat az Önkormányzat, míg a rendszer használatával kapcsolatos szakmai feladatokat a Közterület-felügyelet végezné.

Kérem a Tisztelt Bizottságot, hogy az előterjesztést megtárgyalni, és a kamerarendszer bővítésének támogatásáról szakmai döntést hozni szíveskedjen.

Szombathely, 2018. május 31.

Tisztelettel:

 **Keringer Zsolt**

 osztályvezető

**HATÁROZATI JAVASLAT**

**…..../2018. (VI.19.) BKKB. számú határozat**

A Bűnmegelőzési, Közbiztonsági és Közrendvédelmi Bizottság megtárgyalta az előterjesztést és javasolja a Közgyűlésnek, hogy a szombathelyi Parkerdő buszfordulójában lévő szalonnasütő hely és annak környéke megfigyelésére szolgáló 1 db PTZ kamera elhelyezését hagyja jóvá, az alábbi feltételek teljesülése esetén:

1. Szombathely Megyei Jogú Város Önkormányzatát semmilyen költség nem terheli a kamerapont kiépítésével, üzemeltetésével kapcsolatban;
2. a felmerülő valamennyi költséget a Szombathelyi Erdészeti Zrt. fedezi;
3. Szombathelyi Erdészeti Zrt. átadja a városi térfigyelő kamerarendszerhez illesztett új kamerapontot Szombathely Megyei Jogú Város Önkormányzata és Szombathely Megyei Jogú Város Közterület-felügyelete részére, amely a jogszabályoknak megfelelően a kamera üzemeltetésére, kezelésére és felvétel készítésére kizárólagosan jogosult.

**Felelős:** Ágh Ernő, a Bizottság elnöke

(a végrehajtás előkészítéséért:

Keringer Zsolt, az Informatikai, Minőségügyi és Gondnoksági Kabinet osztályvezetője,

Dr. Varsányi Péter, a Szombathely Megyei Jogú Város Közterület-felügyelet igazgatója)

**Határidő:** 2018. június 25-i Közgyűlés